open-index/open-wikipedia-markdown huggingface dataset:
Американско ботаничко друштво

**Американското ботаничко друштво** (**BSA**) ги претставува професионалните и аматерските ботаничари, истражувачи, едукатори и студенти во над 80 земји во светот. Функционира како непрофитно друштво во Соединетите Американски Држави со членство 501(c)(3).

## Историја
Друштвото за прв пат било основано во 1893 година како израсток од Ботаничкиот клуб на Американското здружение за унапредување на науката на состанок во Рочестер, Њујорк, на 22 август 1892 година. Организациските принципи на друштвото биле унапредување на проучувањето на растенијата во Северна Америка и професионализација на таквите напори. Во 1906 година, организацијата се споила со Друштвото за морфологија и физиологија на растенијата и Американското миколошко друштво.

## Оддели
Здружението има 16 оддели со посебен интерес:

* Бриолошки и лихенски
* Развоен и структурен
* Еколошки
* Економски
* Генетски
* Историски
* Микробиолошки
* Миколошки
* Палеоботанички
* Алголошки
* Физиолошки
* Фитохемиски
* Птеридолошки
* Систематски
* Наставен
* Тропски биолошки

## Поранешни претседатели
Поранешни претседатели на друштвото биле:

* Вилијам Трелис - директорка на Мисуриската ботаничката градина и прв претседателка на друштвото
* Натаниел Лорд Бритон - соосновач на Њујоршката ботаничка градина
* Маргарет Клеј Фергусон - раководител на Одделот за ботаника на Велслиевиот колеџ и првата жена претседател на друштвото.
* Вилијам Франсис Ганонг - професор по ботаника, Смитски колеџ и историчар и картограф на Њу Бранзвик.
* Алберт С. Хичкок - главен ботаничар за Министерство за земјоделство на САД
* Вилијам Чемберс Кокер - основач на Арборетумот Кокер на Севернокаролинскиот Универзитет
* Кетрин Исау - добитничка на Националниот научен медал и имењака на наградата Кетрин Исау за структурна и развојна биологија
* Вернон Чидл - ректор на Калифорнискиот универзитет во Санта Барбара
* Г. Ледјард Стебинс − еволутивен биолог на Калифорнискиот универзитет во Дејвис
* Питер Х. Рејвен - директор на Мисуриската ботаничката градина
* Лорен Ризеберг - професор по ботаника на Британскоколумбискиот универзитет.

## Публикации
Здружението ги објавува следниве научни списанија

* *[[American Journal of Botany|Американско ботаничко списание]]*, од 1914 година
* *Билтен за наука за растенијата*, од 1955 година
* ''Примени во растителните науки'', од 2009 година

## Наводи

## Надворешни врски

* Матична страница

Категорија:Ботаника
Категорија:Невладини организации
Категорија:Непрофитни организации во САД
Категорија:Научни организации во САД
Категорија:Невладини организации во САД
Кристина Кох

**Кристина Хамок Кох** (; родена на 29 јануари 1979 година) е американска инженерка и астронаутка на НАСА од класата 2013 година. Таа е позната по рекордниот престој од 328 дена во вселената, што претставува најдолг единечен лет за жена, како и по учеството во шест вселенски прошетки, меѓу кои и првата прошетка целосно изведена од жени. Кох е избрана за мисијата Артемис 2, планирана за лансирање во април 2026 година, со што ќе стане првата жена која ќе орбитира околу Месечината и ќе патува надвор од ниската орбита на Земјата.

## Биографија
Таа е родена на 29 јануари 1979 година во Гранд Рапидс, Мичиген, а пораснала во Џексонвил, Северна Каролина. Завршила средно училиште во Северна Каролина Школа за наука и математика, а потоа завршила студии по електротехника и физика, како и магистерски степен по електротехника на Универзитетот Северна Каролина Стејт.

Пред да стане астронаут, работела како електроинженер во Центарот за вселенски летови Годард на НАСА и поминала повеќе сезони во екстремни услови, вклучувајќи зимување на Јужниот Пол во Антарктикот, како и во Гренланд и Аљаска. Во јуни 2013 година била избрана во 21. класа астронаути на НАСА и ја завршила основната обука во јули 2015 година. На 14 март 2019 година полетала со Сојуз МС-12 кон Меѓународната вселенска станица, каде што поминала вкупно 328 дена, поставувајќи рекорд за најдолг единечен престој во вселената од страна на жена. Кох извршила шест вселенски прошетки во вкупно 42 часа и 15 минути, меѓу кои и првата целосно женска прошетка заедно со Џесика Меир на 18 октомври 2019 година. Во април 2023 година била именувана специјалист на мисија во мисијата Артемис II. Мисијата Артемис II е планирана за лансирање во април 2026 година, со што Кох ќе стане првата жена која ќе орбитира околу Месечината.

Категорија:Американски космонаути
Светско првенство во фудбал 2026

**Светско првенство во фудбал 2026** — 23. светско фудбалско првенство, меѓународен фудбалски турнир кој се одржува на секој четири години и на кој право на учество имаат сите членки на ФИФА кој ги минале квалификациите. Турнирот ќе се одржи од 11 јуни до 19 јули 2026 година. Ќе биде одржано во шеснаесет градови домаќини, единаесет во Соединетите Американски Држави, три во Мексико и два во Канада. Турнирот ќе биде првото Светско првенство во фудбал кое ќе биде одржано во три нации и првото кое ќе вклучува 48 екипи, што е проширување од 32.

Кандидатурата на Обединетите нации за 2026 година ја победила конкурентската кандидатура на Мароко за време на финалното гласање на 68-от Конгрес на ФИФА во Москва. Ова ќе биде првото Светско првенство од 2002 година кое ќе има повеќе од еден домаќин. Со претходните домаќинства на турнирите во 1970 и 1986, Мексико ќе стане првата земја што три пати ќе биде домаќин или ко-домаќин на Светското првенство. Соединетите Американски Држави претходно биле домаќини на Светското првенство во 1994. Спротивно на тоа, ова ќе биде прв пат Канада да биде домаќин или ко-домаќин на машкиот турнир. Настанот ќе се врати во својот традиционален летен распоред на Северната хемисфера откако Светското првенство во 2022 во Катар се одржало во ноември и декември.

Како земји домаќини, Канада, Мексико и САД автоматски се квалификувале. Зелено'ртските Острови, Курасао, Јордан и Узбекистан ќе го имаат своето деби на Светското првенство. Аргентина е бранител на титулата, откако ја освоила својата трета титула на Светското првенство во 2022 година.

## Наводи
Категорија:Статии со краток опис